Punta (yritys)

Punta Oy on salolainen vuonna 1982 perustettu, metallisia säilytyskalusteita valmistava yritys. Se sijaitsee Kiskon Toijan kylässä. Yrityksen aikaisempi nimi oli Juha Punta Oy.

Juha Punta perusti yrityksen vuonna 1982 ostamalla kiskolaisen metallialan yrityksen. Vuonna 2011 yrittäjäneuvos Juha Punta myi enemmistöosuuden yrityksestä Vesa Harilolle, mutta jatkaa vähemmistöosakkaana ja hallituksen puheenjohtajana.Jyrki Alkio: Nokian ex-pomolle enemmistö teräksisten kaappien valmistajasta , Talouselämä 15.8.2011. Viitattu 26.7.2014.

Punta Oy laajensi tuotevalikoimaansa vuonna 2014 ostamalla seinähyllyjärjestelmiä ja myymäläkalusteita valmistaneen piikkiöläisen Eloros-Hylly Oy:nJuha Punta Oy osti piikkiöläisen hyllyvalmistajan, Salon Seudun Sanomat 26.2.2014. Viitattu 26.7.2014. ja perustamalla työ- ja urheiluvaatteiden hajunpoistokaappeja markkinoivan Hygio Oy:n.Salossa luodaan brändiä Hygio-kaapin ympärille, Salon Seudun Sanomat 10.4.2014. Viitattu 26.7.2014.

Punta Oy työllisti vuonna 2011 noin 25 henkilöä ja vuotuinen liikevaihto on noin 5 miljoonaa euroa.Yrityshaku: Juha Punta Oy , Taloussanomat. Viitattu 26.7.2014. Pääosa tuotannosta myydään Suomeen. Yrityksen toimitusjohtaja oli Vesa Harilo.

Vuonna 2021 Punta Oy työllistää yli 100 henkilöä ja vuotuinen liikevaihto on noin 15 miljoonaa euroa. Pääosa yrityksen liikevaihdosta myydään Suomeen, mutta kansainvälinen kauppa on jatkuvassa nosteessa.

Vuoden 2022 alussa toimitusjohtajana aloitti Pekka Leppälä.

Vuonna 2024 toimitusjohtaksi nimitettiin Shilei Zhang.

 Tuotteet 
 Golfkaapit, hyllykaapit, laskettelukaapit, mobiililaitteiden latauskaapit, lokerokaapit, pyykkikaapit, siivouskaapit ja vaatekaapit
 Lokerikot, kenkälokerikot
 Arvotavaralokerot, ikkunalokerokaapit, postilokerokaapit
 Kenkähyllyt, pientavarahyllyt, seinähyllyt, siirtohyllyt, teräshyllyt
 Myymäläkalusteet
 Penkit ja naulakot
 Hygio-hajunpoistokaapit (tytäryritys Hygio Oy)

 Lähteet 


 Punta Oy

 Viitteet 

 Aiheesta muualla 
 Juha Punta Oy
 Hygio Oy

Luokka:Kisko
Luokka:Suomalaiset metalliteollisuusyhtiöt
Luokka:Suomalaiset rakennustuotevalmistajat
Luokka:Sisustusalan tuotemerkit
Luokka:Rakentamisen tuotemerkit